شەفەق نیوز/ هیزەیل وەرگری ئاسمانی ئۆکرانیا،
ئمڕوو یەکشەممە، وەخوارخستن ١١ فڕۆکەی بێفڕۆکەوان ئیرانی لە مارکەی "شاهد ١٣٦"
لە ناوچەی میکۆلایف باشوور وڵاتەگە راگەیان.
هیزەیل وەرگری ئاسمانی، نواگردن دوو فڕۆکە لە
باکوور و خوەرهەڵات وڵاتەگە راگەیان، وەگەرد سێان لە باشوور ئۆکرانیا.
سوپای ئۆکرانیا، وەگورەی بەیاننامەی وەزارەت
وەرگری، تەقەلای وەنواهاتن و پەلامارەیل هیزەیل رووسیا لە ناوچەی باخموت و باخموتسکی
و ئیڤانگراد و مارکێنا و سولیدار وئۆزاریانڤیکا و ئۆدرادیڤکا لە ناوچەی دونیسک شکانەو،
یەیش وەگەرد پەلاماریگ لە بیلوگوریڤکا لە ناوچەی لۆگانسک.
لە بەرەی خيرسون، سوپای ئۆکرانیا توەنست ٦ یەکەی
چەک و ئامیر سەربازی لە نۆڤایا کاخوڤکا ویران بکەێد، وەگەرد زەخمدارکردن نزیکەی
١٥٠ سەرباز ڕووسی.
هەمیش دەسکردن وە کیشناەوی هیزەیل رووسیا لە
بیریسلاڤ و چریفنی وچکالۆڤ لە خيرسون توومار کریا.
